CELEX: C2005/143/78
Language: da
Date: 2005-06-11 00:00:00
Title: Sag T-150/05: Sag anlagt den 18. april 2005 af Markku Sahlstedt, Juha Kankkunen, Mikko Tanner, Toini Tanner, Liisa Tanner, Eeva Jokinen, Aili Oksanen, Olli Tanner, Leena Tanner, Aila Puttonen, Risto Tanner, Tom Järvinen, Runo K. Kurko, Maa- ja metsätaloustuottajain keskusliitto MTK ry, samt MTK säätiö mod Kommissionen for De Europæiske Fællesskaber

11.6.2005   
            
            
               DA
            
            
               Den Europæiske Unions Tidende
            
            
               C 143/42
            
         Sag anlagt den 18. april 2005 af Markku Sahlstedt, Juha Kankkunen, Mikko Tanner, Toini Tanner, Liisa Tanner, Eeva Jokinen, Aili Oksanen, Olli Tanner, Leena Tanner, Aila Puttonen, Risto Tanner, Tom Järvinen, Runo K. Kurko, Maa- ja metsätaloustuottajain keskusliitto MTK ry, samt MTK säätiö mod Kommissionen for De Europæiske Fællesskaber
   (Sag T-150/05)
   (2005/C 143/78)
   Processprog: finsk
   Ved De Europæiske Fællesskabers Ret i Første Instans er der den 18. april 2005 anlagt sag mod Kommissionen for de Europæiske Fællesskaber af Markku Sahlstedt, Juha Kankkunen, Mikko Tanner, Toini Tanner, Liisa Tanner, Eeva Jokinen, Aili Oksanen, Olli Tanner, Leena Tanner, Aila Puttonen, Risto Tanner, Tom Järvinen, Runo K. Kurko, Maa- ja metsätaloustuottajain keskusliitto MTK ry og MTK säätiö ved advokat Kari Marttinen.
   Sagsøgerne har nedlagt følgende påstande:
   
               —
            
            
               Den anfægtede beslutning (1) annulleres i sin helhed.
            
         
               —
            
            
               Hvis ikke dette er muligt, annulleres den anfægtede beslutning subsidiært i det omfang, den vedrører de deri opregnede lokaliteter i Republikken Finland.
            
         
               —
            
            
               Hvis heller ikke dette er muligt, annulleres beslutningen mere subsidiært for så vidt angår de lokaliteter, der særligt er opregnet under stævningens punkt 6.2.2.7.
            
         
               —
            
            
               Kommissionen tilpligtes at betale sagens omkostninger med rente efter loven.
            
         Søgsmålsgrunde og væsentligste argumenter
   Ifølge sagsøgerne er beslutningen i strid med fællesskabsretten, herunder navnlig med habitatdirektivets artikel 4 og bilag III hertil. Til støtte for, at beslutningen er uforenelig med fællesskabsretten, har de gjort tre hovedanbringender gældende:
   
               a)
            
            
               Natura 2000-nettet er i henhold til habitatdirektivets artikel 3 et sammenhængende europæisk net af bevaringsområder. For at sikre nettets sammenhæng og fastholde en gunstig bevaringsstatus er direktivets artikel 4 om udvælgelsen af lokaliteter samt bilag III til direktivet bindende for såvel medlemsstaterne som for Kommissionen. Ved udvælgelsen af lokaliteter skal der lige så lidt som ved de forberedende beslutninger eller delbeslutninger ses bort herfra. Lokaliteterne udvælges af hver enkelt medlemsstat ud fra sammenhængende kriterier.
            
         
               b)
            
            
               I overensstemmelse med bilag III danner etape 1 (på medlemsstatsniveau) og etape 2 (på kommissionsniveau) en helhed på baggrund af retsgyldige foranstaltninger. Fremgangsmåden i etape 2 og beslutningen vedrørende lokaliteter af fællesskabsbetydning er ikke i overensstemmelse med direktivet, hvis forslaget i etape 1 ikke opfylder direktivets krav.
            
         
               c)
            
            
               Kommissionen skal i etape 2 sammen med medlemsstaterne samordne medlemsstaternes forslag og foretage grænseændringer i forhold til lokaliteter i det biogeografiske område, hvilket beror på, at Kommissionens vurdering af den gunstige bevaringsstatus går videre end en medlemsstats.
            
         Republikken Finlands forslag under etape 1 vedrørende lokaliteter, på baggrund af hvilke Kommissionen i henhold til direktivets artikel 4, stk. 2, tredje afsnit, har udvalgt lokaliteter af fællesskabsbetydning, er i strid med de bindende kriterier for udvælgelsen af lokaliteter efter habitatdirektivet.
   Kommissionen er forpligtet til at sikre, at lokaliteterne i medlemsstatens forslag opfylder de biogeografiske krav, som lokalitetens inddragelse i beslutningen efter afslutningen af etape 2 forudsætter. Kommissionen skulle således ikke have billiget de til listen over lokaliteter af fællesskabsbetydning foreslåede lokaliteter uden en behørig kontrol af de biogeografiske oplysninger.
   
      (1)  Kommissionens beslutning af 13.1.2005 om vedtagelse af listen over lokaliteter af fællesskabsbetydning i det boreale biogeografiske område i henhold til Rådets direktiv 92/43/EØF (EUT L 40, s. 1).